section_heading: Povijest molitve
paragraph_text: Listopadska pobožnost nastala je kao znak zahvalnosti Majci Božjoj koja je pomogla kršćanskoj mornarici u bitci kod Lepanta u Korintskom zaljevu 1571. godine. Papa Pio V. uputio je, naime, poziv svim vjernicima na molitvu Gospine krunice za pobjedu kršćana protiv osmanlijske vojske. Blažena Djevica Marija stekla je od tada naslov Kraljica svete Krunice (Gospa od Ružarija/Rožarija) te je, kako bi se istaknula važnost molitve krunice u izvojevanju pobjede, ustanovljen Blagdan svete Krunice tj. Blagdan Kraljice od Krunice.<ref> Marčinković, Oliver: „Kraljice svete Krunice” Počeci, sv. 5, br. 1 (2020.), str. 104-105.